 Ọbụghị ihe na-agbagwoju anya na ihe ọbụla Chimamanda Ngozi Adichie kwuru bụ ihe ndị mmadụ, nụwa niile, na-enyocha enyocha.Nke a mere ka ihe o kwuru okwu banyere ịkwụ ụgwọ nisi nwaanyị - bụ omenala ndị Igbo ka na-eme ugbua - soshal midia Naịjirịa nwụrụ ọkụ.BBC Igbo gbara mbọ ka anyi nụta nọnụ onye ji ya bụ okwu na mkparịta ụka ya na ndị ntaakụkọ mere banyere atụmatụ o wepụtara eji akụziri ndị odee akwụkwọ akpọrọ Farafina Creative Writing Workshop na Bekee nke emere na Ikoyi ụbọchị 24 nke ọnwa Septemba bụ Monday.Chimamanda gwara BBC na ọ bụ nghọtaghị ka ndị mmadụ mere okwu o kwuru, wee gaa nihu kọwa na ihe ya na-ekwu bụ na-ekwesiri itinye anya nihe banyere ịkwụ ụgwọ isi nwaanyị makana ụfọdụ na-emezi ya ka a na-ere, maọbụ ịzụta, nwaanyị ka ọ bụ.Gee ya ntị nelu.Ndị mere akụkọ a: Chioma Nkemdilim na Nnamdi Agbanelo. 